#### Predškolska ustanova

Dječji vrtići i jaslice

**“Radost”** Poreč

#### 52440 Poreč

R. Končara 7

tel: 431-062

fax: 452-632

# **KURIKULUM ZA RANI I PREDŠKOLSKI ODGOJ I OBRAZOVANJE**

**ZA PEDAGOŠKU 2018./19.god.**

Poreč, rujan 2018.

SADRŽAJ

I UVOD

II O NAMA

III NAČELA

IV VRIJEDNOSTI

V PARTNERSTVO VRTIĆA S RODITELJIMA

VI KURIKULUM PREDŠKOLE

VII OSIGURANJE KVALITETE

VIII PROFESIONALNI RAZVOJ STRUČNIH DJELATNIKA VRTIĆA

IX PROGRAMI

A) redoviti programi

B) program: Predškola

C) program: Program katoličko- vjerskog odgoja

D) program: Program stranog jezika-engleski jezik

E) program: Projekt Socio-emocionalno učenje

F) program: Institucionalizacija zavičajnosti u vrtićima Istarske županije

G) Programi za roditelje

- Rastimo zajedno

- Rastimo zajedno Plus

- Klub roditelja Rastimo zajedno

- Klub očeva Rastimo zajedno

- Radionice i predavanja za roditelje

VIII VREDNOVANJE PROGRAMA

Na temelju čl.15.,Zakona o predškolskom odgoju i obrazovanju ( NN 94/13) , Statuta Predškolske ustanove Dječji vrtići i jaslice „Radost“ Poreč, Upravno vijeće Predškolske ustanove Dječji vrtići i jaslice „Radost“ Poreč, na sjednici održanoj 27. rujna 2018. donijelo je

KURIKULUM ZA RANI I PREDŠKOLSKI ODGOJ i OBRAZOVANJE VRTIĆA za 2018./19. godinu

**I UVOD**

Dječji vrtić „Radost“ je zajednica koja ima svoju kulturu čiji se kurikulim temelji na suvremenoj paradigmi . Suvremene spoznaje (socio-konstruvističke) donose novu sliku djeteta kao aktivnog , kreativnog i kompetentnog bića, koji na svoj jedinstveni način (su)konstruira svoje znanje , razumijevanje svijeta i utječe na razvoj. Kurikulum ovog vrtića sadrži bitne dijelove ( misija, vizija, načela, vrijednost, osiguranje kvalitete, profesionalni razvoj stručnih djelatnika, programi) koji upućuju na to da vrtić kao zajednica koja uči polazi od humanističke i sukonstruvističke orijentacije. U kurikulumu se poseban značaj stavlja na načela( fleksibilnost, partnerstvo, otvorenost za kontinuirano učenje i spremnost za unapređenje prakse) i vrijednosti.

**II O NAMA**

Dječji vrtić „Radost“ ustanova je za odgoj i obrazovanje djece rane i predškolske dobi, obuhvaća 26 odgojno obrazovnih skupina djece od prve godine do polaska u osnovnu školu u 6 i 10 satnom redovitom programu i redovitim obogaćenim programima. Organizirani su javni i posebni programi.

Za djecu u godini prije polaska u osnovnu školu a ne pohađaju redovite programe vrtića organizirat će se odgojna skupina predškole od 1.10./18. do 31.05./19. dva sata dnevno u popodnevnim satima.

Ukupno je u ovoj pedagoškoj godini u redovitim programima upisno **438** djece s kojima radi 52 odgojitelj, a u program predškole upisano je **10** djece

Osigurati ćemo siguran i sadržajan boravka djece u svim našim vrtićima.

**NAŠA MISIJA:**

Dječji vrtić Radost je ustanova za rani odgoj i obrazovanja u kojoj se provodi humanističko razvojna koncepcija cjelodnevnog i poludnevnog programa uvažavajući cjelokupnu ličnost svakog djeteta , interese i individualne potrebe, kulturu obitelji i zajednice u kojoj djelujemo.

**NAŠA VIZIJA**

Djetinjstvo je najbitnije životno razdoblje. U interakciji s obiteljima i vrtićem stvarat ćemo temelje za sretnu, zdraviju i uspješnu budućnost djeteta.

**III NAČELA**

Kurikulum našeg vrtića temelji se na Nacionalnom kurikulumu za rani i predškolski odgoj i obrazovanje. Načela su bitne sastavnice kojom se osigurava usklađenost svih sastavnica kurikuluma i partnersko djelovanje sudionika u izradi i primjeni kurikuluma.

**1.Fleksibilnost i partnerstvo** integrirat će sve odgojno obrazovne procese u vrtiću i biti će temelj dobre komunikacije i suradnje među djecom , roditeljima i djelatnicima vrtića. Vrtić će osigurati uvjete za ostvarivanje visoke razine fleksibilnosti odgojno obrazovnog procesa koja omogućuje prilagodljivost konkretnim mogućnostima, potrebama i interesima djece i odraslih u ustanovi.

Svakako važna je fleksibilnost svih čimbenika odgojno-obrazovnog procesa na temelju koji se vrtić razvija u kvalitetnu zajednicu u kojoj svi uče.

Organizacijom prostora vrtića omogućit ćemo slobodno kretanje djece i odraslih koja će poticati međusobnu komunikaciju i interakciju. U prostoru boravka djece bit će omogućena stalna dostupnost sredstava i poticaja koji će poticati djecu da istražuju, eksperimentiraju i uče kako učiti. Odgojitelj će organizirati prostor u kojem se djeca igraju na način da centri budu jasno precizirani kako bi djecu privlačili na igru i boravak u njima. Svi materijali će biti djeci na dohvat ruke. Osigurati ćemo dovoljno materijala, a materijali moraju odgovarati razvojnim fazama djece. Svi materijali moraju biti uredno i estetski vrijedni.

Slobodno kretanje i tjelesne aktivnosti odvijat će se u unutarnjem i vanjskom prostoru. Odgojitelji će planirati tjelesne aktivnosti u tromjesečnom, tjednom i dnevnom planu.

Odgojitelj je djetetu emocionalno dostupan, mora mu pružati podršku, privrženost i ohrabrivati ga.

Naš vrtić čine : Radost I, Radost II, Baderna , Sv.Lovreč, Vižinada, Kaštelir i Tar. Teritorijalno obuhvaćamo zapadu Istru a svako mjesto ima svoju osobnost , svoju kulturu, dijalekt i druga tradicijska obilježja, a također i svaka obitelj iz koje dijete dolazi ima svoju kulturu i obilježja. Iako sve skupine dječjeg vrtića provode jedan, redoviti program on se razlikuje od skupine do skupine zbog implicitne pedagogije odgojitelja , konteksta u kojem se nalazi i brojnih vanjskih čimbenika. U skupinama borave djeca različite dobi, različitog socio-ekonomskog konteksta , različitog religijskog statusa i nacionalnosti, a provodimo i inkluziju djece s teškoćama u razvoju. Uvažavanje različitosti uključuje odgoj za empatiju ( naučiti, razumjeti druge i poistovjetiti se s njima ), odgoj za solidarnost ( veća osjetljivost za probleme nejednakosti i društvenu marginalizaciju ), odgoj za priznavanje i poštivanje različitosti ( poštivanje drukčijih stilova života kao osobno i društveno bogatstvo ), poticanje razvoja interkulturalne osjetljivosti te svijesti o sebi i drugima.

**2.Otvorenost za kontinuirano učenje i spremnost za unapređenje prakse**

Vrtić uočava i potiče specifične interese i potencijale svakog djelatnika i omogućuje mu edukaciju, kontinuirano učenje i napredak u struci.

Za kontinuirano učenje koristit ćemo vanjske suradnike , stručnjake iz različitih područja kao i unutarnje resurse te ćemo tako obogaćivati odgojno obrazovnu praksu.

**IV VRIJEDNOSTI**

Uvažavat će se vrijednost znanja, identiteta, humanizma i tolerancije, odgovornosti, autonomije i kreativnosti.

Omogućit ćemo djetetu da znanja stječe aktivno, oslanjajući se na svoj urođeni istraživački potencijal. Stvorit ćemo poticajnu sredinu u kojoj će dijete u interakciji s materijalima i drugom djecom uz neizravnu pomoć odgojitelja stjecati nova znanja.

Uvažavajući principe humanizma i tolerancije osvještavat ćemo kod djece da prepoznaju svoje i tuđe potrebe, poštuju različitosti te izgrađuju skrbne odnose s drugima. U redovite skupine uključena s djeca s teškoćama u razvoju uz podršku osobnog asistenta ili prema potrebi roditelja.

U vrtiću ćemo poticati i uvažavati nacionalni identitet, kulturu, jezičnu i kulturnu baštinu.

Osigurat će se raznovrsne mogućnosti izražavanja.

**V PARTNERSTVO VRTIĆA S RODITELJIMA**

Naš vrtić je mjesto gdje se roditelji zajedno sa svim odgojno obrazovnim djelatnicima dogovaraju i surađuju.

Predstavnik roditelja uključen je u Upravno vijeće vrtića. Čvrsta suradnja a potom i kvalitetno partnerstvo između odgojitelja i roditelja bitan je čimbenik . Važno nam je ostvariti otvoreni i pozitivan odnos sa roditeljima te ih pozvati da sudjeluju u radu i organizaciji vrtića .

Kako bi omogućili roditelju i djetetu zajedničko uživanje u procesu stvaranja , tijekom godine planiramo radionice roditelja i djece ( Božić, maskenbal, dan očeva, majčin dan, Dan vrtića..…). Naglasak tijekom radionica nije na produktu, već na samom procesu stvaranja odnosa roditelja i djeteta.

Roditelji i odgojitelji su osobe koje se najintenzivnije skrbe o djetetu i njegovoj dobrobiti, stoga je nužno osigurati kvalitetnu komunikaciju. Uz obostrano djelatno sudjelovanje ( roditelja, odgojitelja, stručnih suradnika i ostalog osoblja vrtića ) nastojat ćemo prepoznavati i odgovoriti na one potrebe roditelja koje su im u određenoj fazi prioritet, npr. prilagodba dnevnog ritma ( prehrana, dnevni odmor i sl. ), ponuditi primjereni program za njegovo dijete. Postaviti na ulaz u vrtić „kutiju za roditelje“ u koju će moći iskazati svoje potrebe i zapažanja.

Više o svakodnevnom boravku djeteta u skupini , te o njegovom cjelokupnom razvoju roditelji će doznati tijekom individualnih informacija od odgojitelja a prema potrebi uključit će se stručni tim vrtića. Za roditelje djece do treće godine života educirani tim odgojitelja i zdravstvene voditeljice održat će radionice iz programa Rastimo zajedno , voditi Klub roditelja i Klub očeva.

Za roditelje djece s teškoćama educirani tim odgojitelja i edukatora-rehabilitarora održat će radionice iz programa Rastimo zajedno Plus. Članovi stručnog tima održat će predavanja i radionice za roditelje po skupinama. Teme su određene Godišnjim planom vrtića a prema prijedlogu odgojiteljica koju su prepoznale potrebu roditelja.

**VI KURIKULUM PREDŠKOLE**

Program predškole provodi se u svim skupinama redovitog 6 i 10 satnog programa za djecu u godini polaska u osnovnu školu. Za djecu koja nisu obuhvaćena ni jednim redovitog programom vrtića, a u godini su prije polaska u osnovnu školu organizirat će se program predškole u popodnevnim satima dva sata dnevno.

Program predškole organizirat će se od 1.listopada 2018. do 31.svibnja 2019.

Kurikulum predškole provodit će odgojitelj u prostoru dječjeg vrtića, namjenski opremljen za provođenje tog programa.

Odgojitelj će sa stručnim suradnicima planirati i oblikovati kurikulum predškole koji se temelji na promatranju,slušanju,dogovaranju s djecom te će posebnu pozornost usmjeriti prema interesu djece i njihovim individualnim i razvojnim mogućnostima. U planiranju i oblikovanju kurikuluma predškole naglasak će se dati na:

* poticanje cjelovitog razvoja odgoja i učenja djece,
* ostvarivanje individualiziranog i fleksibilnog odgojno-obrazovnog pristupa kojim će se zadovoljavati različite potrebe djece.
* Prihvaćanje igre i drugih aktivnosti koje pridonose svrhovitom učenju i cjelovitom razvoju djece te razvoja navika tjelesnog vježbanja i očuvanje vlastitoga zdravlja
* Stvaranje primjerenog okruženja za spontano bogaćenje rječnika, kvalitetno izražavanje i razvoj razumijevanja, slušanja govora i jezika, odnosno razvijanje predčitačkih i grafomotoričkih vještina u kontekstualno povezanim situacijama.
* Vrtić će stvoriti materijalne uvjete za provedbu kurikuluma predškole.

**VII OSIGURANJE KVALITETE**

Odgojno-obrazovni djelatnici vrtića bit će uključeni u sve planirane edukacije za svoje stručno permanentno usavršavanje a koji će im služiti kao podloga za promišljanje i evaluiranje odgojno obrazovne prakse.

Odgojno-obrazovni djelatnici stalno će analizirati postojeću praksu i isticati dobre primjere u cilju unapređivanja odgojno obrazovnog rada na grupama timskog planiranja, odgojiteljskom vijeću, grupama refleksije, zajednice koje uče.

**VIII PROFESIONALNI RAZVOJ STRUČNIH DJELATNIKA VRTIĆA**

Kao sastavni aspekt kurikuluma , okruženje izravno djeluje na učenje djece i odraslih te šalje jasnu poruku kvalitete dječjeg življenja u vrtiću. Imajući na umu činjenicu da djeca uče čineći, istražujući i eksperimentirajući u svojoj raznovrsnoj okolini, samostalno ili u suradnji sa drugima vrtić će pružiti mogućnost da okolina bude poticajna , bogata te sadržajno zanimljiva za život u njoj. Za postići okruženje u kojem će dijete rasti sretno i zadovoljno, potreban je kompetentan odgojitelj koji će se ponajprije voditi interesima i željama djece te u skladu s njima mijenjati okruženje. Vrtić će djelatnicima omogućiti edukaciju i kontinuirano istraživanje i unapređivanje vlastite prakse. Edukacije će se provoditi tijekom pedagoške godine s temama koje su predložile odgojiteljice i stručni tim. Stručni tim vrtića će za odgojiteljice na grupama timskog planiranja održati predavanja s područja zdravstvene i pedagoške prakse, a odgojiteljice će na odgojiteljskom vijeće prikazati primjere dobre prakse u vrtiću. Stručno usavršavanje omogućuje ne samo individualni razvoj odgojitelja nego i mogućnosti za razvoj suradničkih odnosa , stvaranjem mreže profesionalnih zajednica koje uče.

**IX PROGRAMI**

**A) redoviti programi**

Redoviti programi njege, odgoja, obrazovanja, zdravstvene zaštite, prehrane, socijalne skrbi djece rane i predškolske dobi koji je prilagođen razvojnim potrebama provodi se u svim odgojnim skupinama našeg vrtića. Program provode odgojitelji i stručni suradnici vrtića. Zadaća i cilj redovitog programa je očuvanje tjelesnog i mentalnog zdravlja djeteta i poticanje cjelovitog razvoja . U vrtiću će se provoditi projekti na nivou skupina i vrtića i pokazalo se da dijete na taj način najbolje istražuje svijet oko sebe. Prednosti rada na projektima su i pojačavanje interesa roditelja za odgoj i obrazovanje djece koja su uključena u projekt, korištenje različite tehnologije, iskustveno učenje djece, inkluzija djece s posebnim potrebama, ostvarivanje odgojnih ciljeva.

U ustanovi provodi se 6 i 10 satni redoviti program za djecu od navršene jedne godine do polaska u osnovnu školu.

6 satni redoviti program započinje s radom u 7 sati i traje do 13 sati, a 10 satni redoviti program započinje s radom u 6,30 i traje do 16,30 sati.

1. **U dječjem vrtiću „Radost I“:**

- organiziran je 10 satni redoviti program s ukupno 6 odgojnih skupina , u koje je upisano ukupno 119 djece. Program provodi 12 odgojiteljica. U 4 odgojne skupine upisana su djeca s teškoćama u razvoju. Troje djece ima rješenje prvostupanjskog tijela vještačenja i za dvoje djece osigurani su asistenti. Jedno dijete je u procesu vještačenja.

Početak rada: 3.rujna 2018.

Završetak rada: 30.kolovoza 2019.

.

2**. U dječjim jaslicama Poreč:**

- organiziran je 10 satni redoviti program s ukupno 5 odgojnih skupina, u koje je ukupno upisano 60djece. Jedno dijete je na opservaciji i u procesu je obrade pedijatra i drugih stručnjaka.

Program provodi 9 odgojiteljica i 1 medicinska sestra.

Početak rada: 3.rujna 2018.

Završetak rada: 30.kolovoza 2019.

3**. U dječjem vrtiću „Radost II“:**

- organiziran je 10 satni redoviti program s ukupno 5 odgojnih skupina od 3 do 6.godine života i 1 skupina od 1 do 3 godine života, u koje je ukupno upisano **100 d**jece. Program provodi 12 odgojiteljica.

U redoviti program upisano je četvero djece s teškoćama u razvoju koja imaju prvostupanjsko tijela vještačenja, a troje djece ima asistenta.

Početak rada: 3.rujna 2018.

Završetak rada: 30.lipnja 2019. ( nakon provedenih anketa za pohađanjem vrtića u srpnju i kolovozu, organizirat će se rad u tom periodu u DV „Radost I“ Poreč )

4**. U dječjem vrtiću Baderna:**

- organiziran je 6 i 10 satni redoviti program.

Formirana je jedna mješovita odgojna skupina djece od 1 do 3 godine i jedna mješovita skupina od 4 do 6 godine.

U jaslicama je upisano 12 djece u 10 satni program, a u vrtiću je upisano 22 dijete u 6 i 10 satni program.

Upisano je dvoje djece s teškoćama u razvoju koji ima prvostupanjsko tijelo vještačenja i jednom djetetu je osiguran asistent.

Program provode 4 odgojiteljice.

Početak rada:3.rujna 2018.

Završetak rada: 30.lipnja 2019. ( nakon provedenih anketa za pohađanjem vrtića u srpnju i kolovozu, organizirat će se rad u DV „Radost I“, Poreč ).

Za vrijeme zimskih šk.praznika od 24.12.2018. do 11.01.2019. vrtić će biti zatvoren.

Roditeljima će biti ponuđeno dovođenje djece u dežurni vrtić , DV „Radost I“ Poreč.

5. **U dječjem vrtiću Sv.Lovreč:**

- organiziran je 6 i 10 satni redoviti program.

Formirana je jedna odgojna skupina djece od 4 do 6 godine života. U odgojnu skupinu upisano je 22 djece.

Program provode 2 odgojiteljice.

Za vrijeme trajanja zimskih praznika od 24.12./18. do 11.01./19., proljetnih od 18.4.-26.4. i ljetnih praznika od 1.07. do 30.08./19. vrtić će biti zatvoren , a djeci će biti ponuđeno pohađanje u matični dječji vrtić.

6. **U dječjem vrtiću Vižinada:**

- organiziran je 6 i 10 satni redoviti program.

Formirane su dvije odgojne skupine s 30 djece.

Program provode 3 odgojiteljice na puno radno vrijeme i jedna odgojiteljica na nepuno radno vrijeme do 30.lipnja 2019.

Vrtić će biti zatvoren za vrijeme zimskih praznika od 24.12./18. do 11.01./19. i od 1.08. do 31.08./18. Djeci će biti ponuđeno pohađanje u matični dječji vrtić. Za vrijeme proljetnih praznika vrtić će raditi za djecu čiji će roditelji iskazati putem ankete potrebu za pohađanje vrtića.

7. **U dječjem vrtiću Kaštelir:**

- organiziran je 6 i 10 satni redoviti program.

Formirane su dvije odgojne skupine s ukupno 37 djece.

Program provode 4 odgojiteljice.

Vrtić će biti zatvoren za vrijeme zimskih praznika od 24.12./18. do 11.01./19. i od 1.08. do 30.08.2019. Djeci će biti ponuđeno pohađanje matičnog vrtića. Za vrijeme proljetnih praznika vrtić će raditi za onu djecu čiji će roditelji iskazati putem ankete potrebu za pohađanje vrtića.

8**. U dječjem vrtiću Tar:**

**- organiziran je 6 i 10 satni redoviti program.**

Formirane su dvije odgojne skupine s ukupno 36 djece . U vrtić je upisano dvoje djece s teškoćama u razvoju.

Program provode 4 odgojiteljice.

Početak rada: 3.rujna 2018.

Završetak rada: 30.kolovoza 2019.

Rad za vrijeme zimskih praznika organizirat će se ako roditelji iskažu potrebu .

Radno vrijeme odgojiteljica je u skladu sa čl. 29. DPS.

Redoviti programi se provode kroz područja razvoja:

* tjelesni i psihomotorni
* socio-emocionalni razvoj ličnosti
* spoznajni razvoj
* govor, komunikacija, izražavanje i stvaralaštvo

Cilj redovnog programa je stvarati uvjete koji će poticati djetetov rast i razvoj.

Odgojiteljice će voditi propisanu pedagošku dokumentaciju. Planirat će tromjesečno, tjedno i dnevno. Vršit će valorizaciju rada.

Odgojiteljice će tijekom pedagoške godine uređivati prostore prema interesima djece, stvarati poticajnu sredinu, formirati nove centre, organizirati fleksibilnu organizaciju popodnevnog odmora i poticati cjelokupni psihofizički razvoj djeteta.

U sklopu redovitih programa zdravstvena voditeljica će provoditi suradnji sa odgojiteljicama u odgojnim skupinama aktivnosti na temu: Demonstracija četkanja zuba na modelu, Vježbe stopala, osobna higijena, opasno bilje, pravilna prehrana, moje tijelo.

Vrijeme održavanja: pedagoška 2018./19. god.

U pedagoškoj godini djeca u godini prije polaska u osnovnu školu otići će na jednu lutkarsku predstavu u Kazalište lutaka u Rijeku i organizirat će se poludnevni izleti .

Poludnevni izleti bit će organizirani od 1.listopada 2018. do 30.svibnja 2019.

**B) Program: Predškola**

Cilj programa: Osigurati okruženje u kojem će djeca razviti svoje potencijale, zadovoljiti svoje osnovne i posebne potrebe i time steći znanja, vještine i navike koje će im omogućiti uspješnu prilagodbu novim uvjetima života, rasta i razvoja.

Zadaća:

Poticati djecu da razumiju i prihvate buduće školske obveze.

Poticati spontano ponašanje i izražavanje osobnih potreba.

Razvijati otvorenost za učenje u interakciji s drugima.

Program predškole za djecu koja nisu upisana u redoviti program organizirat će se od 1.listopada 2018. do 31.svibnja 2019., ukupno 298 sati.

Za vrijeme školskih zimskih i proljetnih praznika neće se provoditi program.

Program predškole bit će organiziran u DV „Radost I“, Rade Končara 7, Poreč, od ponedjeljka do četvrtka od 15,00 do 17,00 sati i od 9 do 11 sati petkom. Bit će formirana jedna odgojna skupina.

Program će provoditi odgojiteljica .

Prema potrebi program će se organizirati u jutarnjim satima- zajedničke aktivnosti na nivou zgrade vrtića, odlazak u kazalište i druga planirana događanja za djecu na nivou grada te svih aktivnosti koje zahtjeva odgojno obrazovni proces.

**C) Program: Program katoličko-vjerskog odgoja**

Redovni 10 satni program obogaćen katoličko vjerskim sadržajima provodi se tijekom pedagoške godine u DV „Radost II“, O.Keršovanija 14 , Poreč u jednoj mješovitoj odgojnoj skupini u kojoj je upisano 18 djece.

Program provodi odgojiteljica koja je završila program stručnog teološko-katehetskog doškolovanja za vjerski odgoj djece predškolske dobi na Teologiji u Rijeci.

Roditelji pisanim zahtjevom iskažu potrebu za ovim programom.

Cilj programa: U skladu s ciljevima cjelovitog predškolskog odgoja i razvijati religioznu dimenziju djeteta osposobljavajući ga , primjereno njegovoj dobi, za otkrivanje, prihvaćanje i življenje autentičnih vrednota Evanđelja u odnosu na sebe, druge te na poseban način Boga.

Početak: 3.rujna 2018.

Završetak: 14.lipnja 2019.

**D) Program: Program engleskog jezika**

1. U mješovitoj odgojno obrazovnoj skupini vrtića Vižinada provodit će se u sklopu redovitog programa , učenje engleskog jezika. Starosna dob djece od 4 i 5 godina. Program će izvoditi odgojiteljica Kristina Brežac Legović.

Odgojiteljica ima diplomu o završenom stranom jeziku- VII stupanj engleskog jezika stekla je u Zagrebu, 1.veljače 1995. u centru za strane jezike i probleme govora humanističke i društvene znanosti Filozofski fakultet u Zagrebu.

Program će se provoditi od 3. rujna 2018. do 14.lipnja 2019.

2**.** U DV „Radost I“ DV „Radost II“ provodit će se kraći program engleskog jezika izvan redovitog programa vrtića. Program će pohađati djeca koja su se prijavila. Roditelji će plaćati program.

Program će izvoditi Gordana Krevatin, Udruga RUBORA za odgoj i obrazovanja, Novigrad.

Starosna dob djece od 5 i 6 godina.

Cilj programa je razvijati kod djeteta senzibilitet za engleski jezik. Nositelji programa će stvarati adekvatne poticaje i okruženje za cjelokupni razvoj djeteta a posebno one kojima će se zadovoljiti djetetova potreba za učenjem stranog jezika.

Program će se provoditi od 1.listopada 2018. do 30.svibnja 2019.

**E) Program:**

**Projekt Socio-emocionalno učenje**

Program će se provoditi u 3 odgojno obrazovne skupine u suradnji sa psihologinjom Gordanom Vorkapić Jugovac, stručnom suradnicom Zdravog grada Poreč.

Nositelji programa: odgojiteljice Katica Tomaić i Lidija Radaković, Marija Franko i Ružica Potkonjak, Jadranka Bronić i Ana Bratović

Cilj programa:

-povećati samokontrolu, tj. sposobnost djeteta da, kad je ljuto ili u konfliktnoj situaciji, stane i promisli prije djelovanja

-povećati razumijevanje i uporabu vokabulara za logično razmišljanje i rješavanje problema, npr. „ako..onda“ i „zašto…zato što“.

-povećati razumijevanje emocija i emocionalnih stanja, npr. uzbuđen, razočaran, zbunjen, kriv, i sl.

-povećati svijest o tome kako vlastito ponašanje utječe na druge.

-bolje upoznati i izvježbati korake za rješavanje problema: stati i razmisliti; utvrditi problem i prepoznati osjećaje; postaviti ciljeve; pronaći alternativna rješenja; predvidjeti i ocijeniti posljedice; planirati , izvršiti i ocijeniti postupke; pokušati ponovno ako je prvi pokušaj neuspio.

-povećati sposobnost primjene vještine za rješavanje problema kako bi se spriječili ili riješili problemi i sukobi u društvenoj interakciji.

U ovoj godini provodit će se samo supervizija programa , edukacija je provedena prošle godine.

Vremenik: pedagoška 2018./19.

**F) Program): Institucionalizacija zavičajnosti u vrtićima Istarske županije**

**Projekt: ISTRA U OČIMA DJECE**

Tema projekta**: „Kronike našeg mista“**

Kroz aktivnosti raznovrsnog izražavanja i stvaranja, istraživačko-spoznajne aktivnosti, igre i izlete upoznat ćemo djecu iz dječjeg vrtića Tar sa bogatom povijesnom baštinom kraja u kojem živimo.

Aktivnosti će se provoditi kroz sva odgojna područja i provodit će se u dvije odgojne skupine i mjestu. Surađivat će sa povjesničarima , učiteljima i ljudima iz mjesta. Posjetit će muzeje i povijesne građevine vezane uz naše mjesto.

Cilj programa: Poticati dječji interes za očuvanjem kulturne baštine i zavičajnog identiteta putem istraživačko-spoznajnih aktivnosti, zatim aktivnostima raznovrsnog izražavanja i stvaranja, društveno-zabavnim aktivnostima i igrama, izletima i posjetima muzejima.

Nositelji programa: odgojiteljice Vesna Benazić , Suzana Munda Parencan , Katja Filipović Staraj i Jasmina Glavić.

Program će se provoditi od rujna 2018. do travnja 2019.

Vrednovanje programa: Evaluacija aktivnosti kroz mrežne stranice Istarske županije, evaluacijski obrasci, medijska popraćenost i sudjelovanje na „Festivalu zavičajnosti“ u svibnju 2019., te će se roditeljima prikazati realizaciju projekta power point prezentacijom.

**G) Programi za roditelje**

* **Program : Rastimo zajedno**

Program za roditelje provodi educirani tim vrtića- zdravstvena voditeljica Vesna Radman, odgojiteljice Larisa Laković i Vanja Bezmalinović koje rade s djecom do 3.godine života.

Program je dio UNICEF-ovog Programa „Prve 3 su najvažnije“ .

Cilj je programa osnažiti roditelje u roditeljskoj ulozi a u najboljem interesu djeteta.

Program radionica za roditelje „Rastimo zajedno“ provodit će se u jedanaest radionica, jednom tjedno u trajanju od dva sata. Program će se ponuditi roditeljima djece do navršene 3 godine koja su upisana u naš vrtić.

Vrednovanje: evaluacijske liste, video i foto zapisi, godišnja konferencija „Rastimo zajedno“.

Početak: rujan 2018.

Završetak: prosinac 2019.

**-Program: Rastimo zajedno Plus**

Program za roditelje provodi educirani tim-edukator-rehabilitator Mirjana Smodek i odgojiteljice Sabina Zulijani i Keti Tomičić. Program je namijenjen roditeljima djece s teškoćama u razvoju i razvojnim odstupanjem.

Cilj je da roditelji u svom iskustvu otkriju da nisu sami i da podršku mogu dobiti od stručnjaka ali drugih roditelja koji imaju slično iskustvo. Tim putem roditelji prepoznaju i njeguju osobne snage , znanja i kapacitete i tako doprinose zajedničkom razvoju i učenju.

Vrednovanje: evaluacijske liste

* **Program: Klub roditelja Rastimo zajedno**
* Cilj programa je poticati i osnaživati roditelje koji su završili program Rastimo zajedno.

Voditeljice programa: Vesna Radman , Larisa Laković i Vanja Bezmalinović.

Početak: svibanj 2019.

Završetak: svibanj 2019.

**Program: Klub očeva Rastimo zajedno**

Cilj programa je poticati i osnažiti očeve u njihovoj očinskoj ulozi.

Voditeljice: Vesna Radman, Larisa laković i Vanja Bezmalinović.

Početak: listopad 2018.

**Edukator –rehabilitator će održati slijedeće radionice za roditelje:**

„Dijete i bajka“ U DV „Radost I“: 6 odgojnih skupina

Početak rada:

Završetak rada:

„Komunikacija djeteta i roditelja“

Vrtić Baderna, Vižinada(obje skupine), Sv.Lovreč

Vrijeme održavanja: Veljača 2019.

„Slobodno vrijeme djece“

DV „Radost II“( dvije skupine)

Vrijeme održavanja: Veljača 2019.

„Važnost empatije u komunikaciji s djecom“

DV „Radost II“ (dvije skupine)

Vrijeme održavanja: veljača 2019.

„Moje dijete u dječjem vrtiću“

Dvije radionice za roditelje djece s teškoćama u razvoju“

Vrijeme održavanja: krajem listopada 2018. i svibanj 2019.

**Zdravstvena voditeljica će održati slijedeće radionice za roditelje:**

Tema: „Piramida zdrave prehrane“

DV Sv.Lovreč i Baderna

Vrijeme održavanja: studeni 2018.

Tema: „Kako potaknuti djecu da prihvate raznovrsnu hranu“

DV „Radost II“ (jedna skupina)

Vrijeme održavanja:studeni 2018.

Pedagoginja će održati radionicu za roditelje:

Tema : „Kako pripremiti dijete za školu“

**Vanjski suradnici**

Predavanje za roditelje povodom Dana vrtića

Vrijeme: travanj 2019.

**VIII VREDNOVANJE PROGRAMA KOJI SE PROVODE U VRTIĆU:**

Vrednovanje svih programa koji su navedeni u kurikulumu , a provode se u vrtiću vršit će se na osnovu dokumentacije koja je sredstvo refleksije odgojno-obrazovne prakse:

-plan i program rada ustanove

-izvješće o radu ustanove za svaku pedagošku godinu

-analizom i realizacijom sadržaja na Upravnom vijeću

-odgojiteljskom vijeću i timovima odgojitelja za planiranje.

Za vrednovanje se koristi:

-evaluacijski protokoli, kvalitativne analize, refleksije na projekte ( projektna dokumentacija ), te protekle aktivnosti, popraćene fotomaterijalom, audiovizualnim zapisima, dječji radovi, izložbe, predstave, izleti.

Vrednovanje će nam koristiti u svrhu unapređivanja odgojno obrazovnog rada utvrdimo postojeće stanje i odredimo prioritetne zadaće..

Predsjednica Upravnog vijeća Ravnateljica

Venis Gregurović Divna Radola